Document ID: 31991R1577

ΚΑΝΟΝΙΣΜΟΣ ( ΕΟΚ ) αριθ . 1577/91 ΤΗΣ ΕΠΙΤΡΟΠΗΣ της 11ης Ιουνίου 1991 για τροποποίηση του κανονισμού ( ΕΟΚ ) αριθ . 2911/90 περί των λεπτομερειών εφαρμογής για τη χορήγηση ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και ιδίως το άρθρο 6 παράγραφος 6,
Εκτιμώντας :
ότι η καλή λειτουργία του καθεστώτος της ενισχύσεως ανά εκτάριο απαιτεί, μεταξύ άλλων, την αποφυγή της σωρευτικής πληρωμής κοινοτικών ενισχύσεων για την ίδια έκταση - ότι πρέπει να θεωρούνται ως συμβιβαστές με την προαναφερθείσα αρχή μόνον οι ενισχύσεις που χορηγούνται για τη βελτίωση των γεωργικών διαρθρώσεων παραγωγής, αποκλειομένης οιασδήποτε αποζημιώσεως που αποσκοπεί στην αντιστάθμιση της απώλειας του εισοδήματος, κατά τη διάρκεια της περιόδου εφαρμογής αυτών των αντισταθμιστικών ενισχύσεων - ότι πρέπει επίσης να αποκλεισθούν οι ενισχύσεις ή αποζημιώσεις που προβλέπονται από τον κανονισμό ( ΕΟΚ ) αριθ . 895/85 του Συμβουλίου της 1ης Απριλίου 1985 για μια κοινή ενέργεια για τη βελτίωση των αμπελοοινικών διαρθρώσεων στην Ελλάδα ( 3 ), όπως τροποποιήθηκε από τον κανονισμό ( ΕΟΚ ) αριθ . 3768/85 ( 4 ), και την απόφαση της Επιτροπής της 5ης Ιουλίου 1989 αναφορικά με τη χορήγηση του ΕΓΤΠΕ, τμήμα Προσανατολισμού, για ένα λειτουργικό πρόγραμμα καταπολέμησης της φυλλοξήρας που πρόσβαλε τους αμπελώνες της Κρήτης ( Ελλάδα ) ( 5 )- ότι πρέπει, συνεπώς, να καταστεί ελαστικότερη και να προσδιοριστεί η ισχύουσα διάταξη και να τροποποιηθεί το άρθρο 3 του κανονισμού ( ΕΟΚ ) αριθ . 2911/90 της Επιτροπής ( 6 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 3 παράγραφος 2 του κανονισμού ( ΕΟΚ ) αριθ . 2911/90, το κείμενο του στοιχείου δ ) αντικαθίσταται από το ακόλουθο κείμενο :
"δ ) δήλωση του παραγωγού ότι οι εν λόγω εκτάσεις ή τα προϊόντα που συγκομίζονται σ' αυτές αποτελούν αντικείμενο ενίσχυσης, δυνάμει άλλων ρυθμίσεων, ιδίως εκείνων που αποσκοπούν στην αντιστάθμιση της απώλειας εισοδήματος για τις σταφίδες κατ' εφαρμογή :
- του κανονισμού ( ΕΟΚ ) αριθ . 895/85 του Συμβουλίου (*),
- της απόφασης της Επιτροπής της 5ης Ιουλίου 1989 (**).
(*) ΕΕ αριθ . L 97 της 4 . 4 . 1985, σ . 2 .
(**) ΕΕ αριθ . L 188 της 25 . 7 . 1989, σ . 4 ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 11 Ιουνίου 1991 .

Labels: 18
17
6